2002 પછી ગમતા પોલીસ અધિકારીઓમાં અનેક નામોનો સમાવેશ થયો, ઘણા તેમાંથી હવે નિવૃત્ત પણ થઈ ગયા, પણ તેઓ સરકારની ખાસ્સા નજીક હતા તેવા પોલીસ અધિકારીઓમાં અભય ચુડાસમા, રાજકુમાર પાંડિયન અને ડી. જી. વણઝારાનો સમાવેશ થાય છે. આ ત્રણે પોલીસ અધિકારીઓમાં વણઝારા સિનિયર હતા. આ ઉપરાંત પણ જે અન્ય અધિકારીઓ છે તે હાલમાં પણ સારી જગ્યા પર છે. પણ જે પસંદ ન્હોતા અથવા જેઓ આજ્ઞાકિત ન્હોતા તેવા અધિકારીઓ સતીષ વર્મા, રાહુલ શર્મા, કુલદિપ શર્મા અને રજનીશ રાય જેવા અધિકારીઓનો સમાવેશ થાય છે આ તમામ અધિકારીઓને સાઈડ પોસ્ટીંગ આપ્યા પછી તેમને પરેશાન કરવામાં કોઈ કસર છોડી નહીં. જેઓ પરેશાન થાય તે અધિકારીઓ માનવા લાગ્યા કે સરકારની ગુડબુકમાં રહેવા માટે તેમના સાથી અધિકારીઓ જે સરકારની નજીક હતા તેઓ નિમિત્ત બની રહ્યા છે.